Mreteni
Ukubwa na muundo wa mireteni hutofautiana kutoka miti ya urefu wa m 20-40 hadi vichaka vilivyoenea chini na huwa na  matawi marefu yanayotambaa. Huwa na majani kijani mwaka mzima na hayo yanafanana na sindano na/au magamba. Hubeba maua kwenye mti mmoja au miti tofauti. Koni za mbegu za kike ni bainifu sana zenye magamba kama matunda yaliyo na nyama na kuungana ili kuunda umbo la "beri" za urefu wa mm 4-27. “Beri” hizo huwa na mbegu 1-12 zisizo na mabawa lakini zilizo na ganda ngumu. Kwa spishi fulani "beri" ni kahawianyekundu au zina rangi ya machungwa, lakini kwa nyingi nyingine rangi ni buluu. Mara nyingi huwa na harufu nzuri na inaweza kutumika kama kiungo. Muda wa kukomaa kwa mbegu hutofautiana kati ya spishi kutoka miezi 6 hadi 18 baada ya uchavushaji. Koni za kiume ni sawa na zile za Cupressaceae ingine na huwa na magamba 6-20.